《匡庐吟问李饶州志清》
清代·申涵光

汝从江右返，正当秋雁分。几时离却鄱阳水，衣裘尚带匡山云。

我闻匡山天下绝，飞泉百丈吹琼雪。香炉五老没层云，影入波涛峰势折。

闻有陆羽井，又有远公台。李白读书心所好，至今魂魄应常来。

我曾东入吴，扬帆下西浙。杨子太湖水，满眼吴山北固皆丘垤。

十载匡庐幽梦结，西江血满鄱湖热。兵戈遥隔子猷船，汝若曾登可细说。

作者简介：申涵光（1618年～1677年）明末清初文学家，河朔诗派领袖人物。字孚孟，一字和孟，号凫盟，凫明、聪山等，明太仆寺丞申佳胤长子。直隶永年（今河北永年县）人，一作河北广平人。少年时即以诗名闻河朔间，与殷岳、张盖合称畿南三才子。清顺治中恩贡生，绝意仁进，累荐不就。其诗以杜甫为宗，兼采众家之长。著有《聪山集》、《荆园小语》等书。